Diari Oficial de la Generalitat Valenciana


Sumari del DOGV 9137, del 28-07-2021 (2021/7892)

RESOLUCIÓ de 16 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7892


Data del document
:   16-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 16 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2021. [2021/7892]  
Vista l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV. núm. 8023 de 20.04.2017).  
Vista l'Ordre 3/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre 12/2017, de 30 de març, per la qual modifica la duració d'aquest règim d'ajudes d'acord amb el Reglament (UE) núm. 702/2014, de la Comissió, de 25 de juny de 2014, que estarà vigent mentre es mantinga aquest Reglament (UE) núm. 702/2014, de la Comissió, les seues modificacions o prorrogues (DOGV 9037, 09/03/21), amb el número d'identificació de l'ajuda (SA.47709).  
  
Vista la Resolució de 31 de març de 2021, de la direcció general d'Agricultura, Ramaderia i Pesca (DOGV 9057, 09.04.21) per la qual es convoquen per a l'exercici 2021 les ajudes detallades anteriorment, amb càrrec a la dotació pressupostària 35.45.55.7919, línia S3090, capítol 7 del programa 714.80, Agricultura i Ramaderia, amb un import d'1.799.906,25 euros.  
Vist l'article tercer que fixa els beneficiaris i els articles quart, sisé i seté, on s'estableix les condicions i inversions subvencionables, criteris d'atorgament i ponderació d'aquests. Així mateix, l'article cinqué que estableix l'import màxim d'ajuda serà el 40 % de l'import dels costos subvencionables, que podrà incrementar-se en un 10 % en els següents casos: inversions per joves ramaders, en zones amb limitacions naturals o especifiques o per a obtindre un nivell superior al de les normes vigents en matèria de millora de l'entorn natural, higiene o benestar animal de la Unió Europea.  
  
Instruïts els procediments de concessió de subvencions en les respectives direccions territorials, tal com disposa l'article nové de la mencionada Ordre.  
Vista la proposta de l'òrgan col·legiat de data 14 de juliol de 2021 i revisat aquest procediment.  
Considerant que el crèdit disponible per al 2021 és d'1.799.906,25 - i a la vista dels imports sol·licitats pels interessats i una vegada ordenades segons els criteris de ponderació establits en l'article 7 de l'Ordre reguladora i la limitació del pressupost, s'adjunta:  
  
Annex 1. Llista total d'expedients de sol·licitud d'ajuda, que comença amb Ganados Blanquet, SL, amb CIF: B53763536 i acaba amb SAT núm. 442 CV AVIMIS, amb CIF: A85674572 on es detallen els 336 expedients presentats a l'empara de la present Ordre.  
Dels 288 expedients rebuts, 272 compleixen els requisits exigits per l'Ordre reguladora, 9 expedients no compleixen aquests requisits i 7 titulars han desistit de la sol·licitud d'ajuda.  
Annex 2. Llista baremada d'expedients, que comença amb Castell Orti, Javier amb NIF 338114917A i acaba amb Francisco Olmo Bas amb NIF 84704544B on es descriuen els expedients que compleixen els requisits exigits per l'ordre ordenats per puntuació obtinguda, inversió acceptada i import ajuda concedida, resolc;  
  
Primer  
Concedir l'ajuda als 124 titulars que compleixen els requisits exigits per l'Ordre i disposen de la puntuació mínima per al repartiment de fons, relacionats en l'Annex 3. Llista d'expedients aprovats, que comença amb SAT núm. 442 CV AVIMIS amb CIF: V51524816 i acaba amb Orti Ventura Gloria amb NIF:60488194, on figura per a cada beneficiari, l'import sol·licitat i la quantia de l'ajuda concedida, amb un import total d'1.799.906,25 euros.  
L'expedient 2021/MBL/CST/0179 que correspon al titular Ortí Ventura, Gloria, ha sigut minorat l'import de l'ajuda per falta de pressupost.  
  
  
Segon  
Denegar l'ajuda als 157 titulars que no compleixen o no disposen de la puntuació suficient per a entrar en el repartiment, detallats en l'annex 4. Llista d'expedients denegats, pel motiu que s'indica per a cadascun d'ells, i que comença per Ganados Blanquet, SL, amb CIF: G17038379 i acaba amb SAT Núm. 442 CV AVIMIS amb CIF: Q41578234.  
  
  
Tercer  
Acceptar el desistiment dels 7 titulars que figuren en l'annex 5. Llista d'expedients desistits i que comença pel titular Pascual Tena, SC, amb NIF: K09321503 i acaba amb Antonio Martín Perez amb NIF 12557813P.  
La present resolució exhaureix la via administrativa. Contra aquesta es podrà interposar un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la notificació de la present resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé un recurs contenciós administratiu davant els jutjats contenciosos administratius de València, en el termini de dos mesos comptats des de l'endemà de la notificació o publicació d'aquesta, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València,16 de juliol de 2021.- El director general d'Agricultura, Ramaderia i Pesca (p. d. Ordre 12/2017, 30 de març; DOGV núm. 8023 de 20.04.2017): Antonio Quintana Martínez.